text: Gratis kammermusik i Sønderborg
  13 januar 2013 kl. 11.00
  Søndag kl. 15 inviterer Pro Musica endnu en gang til gratis koncert i Alsion i Sønderborg.
  På programmet er bl.a. Igor Stravinsky?s Pulcinella suite bearbejdet for kammerensemble og solocello af Vladimir Skliarevski
  ProMusica blev dannet i 1970 af en gruppe musikere fra Sønderjyllands Symfoniorkester. Første koncert fandt sted 23 september 1970 i Statsskolens aula ( nu Sønderborg Gymnasium ).
  Formålet med dannelsen af ProMusica var at give musikerne i orkestret en platform for udøvelse af kammermusik, da det - ikke mindst på det tidspunkt, hvor orkestret var ret ungt - var vigtigt for højnelsen af orkestrets kunstneriske kvalitet.
  Orkestrets musikere kunne spille på tværs af de faste grupper, og publikum kunne få koncerttilbud, som kammermusikforeninger ikke kunne præstere p. g. a. de mange medvirkende.
  Musikerne optræder gratis ved koncerterne og deltagelse i ProMusica's koncerter er helt frivillig.
  Sønderborg kummune giver hvert år et tilskud til de delvis finansiering af annonceudgifter.
  ProMusica laver 4-6 koncerter hvert år - og altid en søndag eftermiddag.
  